Er der uger, hvor medarbejderen har ret til betalt orlov, men ikke får hverken hel eller delvis løn fra dig som arbejdsgiver, skal vedkommende selv søge om barselsdagpengene. Det kan ske fra den første dag, vedkommende er på orlov. Men du har en meget vigtig rolle: medarbejderen får nemlig først held med sin ansøgning om barselsdagpenge, når du som arbejdsgiver har givet Udbetaling Danmark besked om, at lønmodtageren er på orlov i forbindelse med barsel (kaldet fravær uden løn). Først da får din medarbejder besked om og adgang til at søge sine barselsdagpenge.